भोजपुर जिले के संदेश थाना क्षेत्र के नसरतपुर गांव के समीप गुरुवार की रात बेलगाम ट्रक ने बाइक सवार अमीन को रौंद दिया। हादसे में एक बाइक पर सवार बुजुर्ग अमीन की मौके पर ही मौत हो गई। जबकि दूसरे बाइक पर सवार अमीन जख्मी हो गया है। जख्मी युवक को इलाज के लिए संदेश पीएचसी में भर्ती कराया गया। बुजुर्ग अमीन की मौत के बाद परिजन और ग्रामीणों का आक्रोश भड़क उठा, जिसके बाद शव को सड़क के बीचो-बीच रखकर नसरतपुर सामुदायिक भवन के समीप सड़क जाम कर दिया।
 सड़क जाम के दौरान आक्रोशित लोगों ने मृत अमीन के आश्रितों को मुआवजा देने और ओवरलोड बालू लदे ट्रकों पर लगाम लगाने की मांग की है। घटना सूचना मिलते ही संदेश थाना पुलिस मौके पर पहुंची और लोगों को समझा-बुझाकर सड़क जाम हटवाया। मृतक संदेश थाना क्षेत्र के प्रतापपुर गांव निवासी स्वर्गीय राम जी सिंह की 66 वर्षीय पुत्र निर्मल कुमार सिंह है वह पेशे से अमीन थे। वहीं, घायलों में कोईलवर थाना क्षेत्र के मठियापुर गांव निवासी दीपू सिंह शामिल है।
 इधर, मृतक के बेटे नीतीश कुमार ने बताया कि वह अपने गांव से गुरुवार की दोपहर संदेश थाना क्षेत्र के चिल्लौस गांव में जमीन मापने के लिए गए हुए थे। जब अपना काम खत्म कर रात में बाइक पर सवार होकर दूसरे अमीन के साथ अपने-अपने गांव वापस लौट रहे थे, तभी नसरतपुर गांव के समीप ओवरलोड बालू से लदे बेलगाम ट्रक ने दोनों बाइक में जोरदार टक्कर मार दी । इस हादसे में पिताजी की मौत हो गई, जिसके बाद जख्मी दीपू सिंह ने फोन पर इस घटना की जानकारी दी।
 वहीं परिजनों ने कहा कि बालू माफियाओं द्वारा हमेशा ओवरलोड ट्रक और ट्रैक्टर पर बालू लादकर ढोया जाता है। आए दिन हादसे होते रहता है, लेकिन उन लोगों पर ठोस कार्रवाई नहीं होती है। घटना की सूचना मिलती ही स्थानीय थाने की पुलिस मौके पर पहुंची और शव को अपने कब्जे में लेकर आरा सदर अस्पताल में पोस्टमार्टम करवाया। बताया जाता है कि उनकी पत्नी फुलझारो देवी दो पुत्र प्रकाश कुमार,नीतीश कुमार और तीन पुत्री मनोरमा देवी,इंदु देवी,संध्या कुमारी है। अपने चार भाई और दो बहनों में छोटे थे। घटना के बाद मृत निर्मल के परिवार में कोहराम मच गया है।
 This website follows the DNPA Code of Ethics.
 
भोजपुर जिले के संदेश थाना क्षेत्र के नसरतपुर गांव के समीप गुरुवार की रात बेलगाम ट्रक ने बाइक सवार अमीन को रौंद दिया। हादसे में एक बाइक पर सवार बुजुर्ग अमीन की मौके पर ही मौत हो गई। जबकि दूसरे बाइक पर सवार अमीन जख्मी हो गया है। जख्मी युवक को इलाज के लिए संदेश पीएचसी में भर्ती कराया गया। बुजुर्ग अमीन की मौत के बाद परिजन और ग्रामीणों का आक्रोश भड़क उठा, जिसके बाद शव को सड़क के बीचो-बीच रखकर नसरतपुर सामुदायिक भवन के समीप सड़क जाम कर दिया। सड़क जाम के दौरान आक्रोशित लोगों ने मृत अमीन के आश्रितों को मुआवजा देने और ओवरलोड बालू लदे ट्रकों पर लगाम लगाने की मांग की है। घटना सूचना मिलते ही संदेश थाना पुलिस मौके पर पहुंची और लोगों को समझा-बुझाकर सड़क जाम हटवाया। मृतक संदेश थाना क्षेत्र के प्रतापपुर गांव निवासी स्वर्गीय राम जी सिंह की छयासठ वर्षीय पुत्र निर्मल कुमार सिंह है वह पेशे से अमीन थे। वहीं, घायलों में कोईलवर थाना क्षेत्र के मठियापुर गांव निवासी दीपू सिंह शामिल है। इधर, मृतक के बेटे नीतीश कुमार ने बताया कि वह अपने गांव से गुरुवार की दोपहर संदेश थाना क्षेत्र के चिल्लौस गांव में जमीन मापने के लिए गए हुए थे। जब अपना काम खत्म कर रात में बाइक पर सवार होकर दूसरे अमीन के साथ अपने-अपने गांव वापस लौट रहे थे, तभी नसरतपुर गांव के समीप ओवरलोड बालू से लदे बेलगाम ट्रक ने दोनों बाइक में जोरदार टक्कर मार दी । इस हादसे में पिताजी की मौत हो गई, जिसके बाद जख्मी दीपू सिंह ने फोन पर इस घटना की जानकारी दी। वहीं परिजनों ने कहा कि बालू माफियाओं द्वारा हमेशा ओवरलोड ट्रक और ट्रैक्टर पर बालू लादकर ढोया जाता है। आए दिन हादसे होते रहता है, लेकिन उन लोगों पर ठोस कार्रवाई नहीं होती है। घटना की सूचना मिलती ही स्थानीय थाने की पुलिस मौके पर पहुंची और शव को अपने कब्जे में लेकर आरा सदर अस्पताल में पोस्टमार्टम करवाया। बताया जाता है कि उनकी पत्नी फुलझारो देवी दो पुत्र प्रकाश कुमार,नीतीश कुमार और तीन पुत्री मनोरमा देवी,इंदु देवी,संध्या कुमारी है। अपने चार भाई और दो बहनों में छोटे थे। घटना के बाद मृत निर्मल के परिवार में कोहराम मच गया है। This website follows the DNPA Code of Ethics.